Si Henry Sy, Sr. nangaranan na Management Man of the Year kan Makati Business Club asin nagawadan nin Honorary Doctorate sa Business Management kan De La Salle University-Manila kan Enero 1999. Manta, pinagtogdas niya an SM Foundation, Inc., na nagtatabang sa mga dukha asin sa mga hubin na Filipinong may talento. Magkapira kan saiyang mga aki may kapot na mga halangkaw na katongdan sa saiyang mga kompanya dawa totoo pinili na niya si Teresita Sy-Coson asin an mga makuapo niyang sa Hailey Sy-Coson, Darcie Sy, asin Josiah Sy bilang masangle saiya sa pagpadalagan kan mga kompanya niya. An saiyang holding company, an SM In vestments Corp., pirming nasasambitan komo saro sa mga pinakamarahay an padalagan na kompanya sa Filipinas. Kan Mayo 20, 2006, an SM Mall of Asia, namomogtak sa dagang tinambak sa gilid kan dagat sa Pasay City,  saiyang binuksan sa publiko. Ini iyo an ikaanom na  pinakadakulang mall sa bilog na kinaban. Kan Mayo 2009, binuksan niya man an SM Naga, na iyo an pinakaenot na shopping mall na sadiri niya igdi sa Bicol.